C 349/138
LT
Europos Sąjungos oficialusis leidinys
2023 9 29
3.7.
Atsižvelgiant į Pasirengimo įgyvendinti 55 % tikslą priemonių rinkinio, apimančio visų sektorių išmetamuosius teršalus, taikymo sritį, Komisijos pasiūlyme dėl sunkiųjų transporto priemonių nustatant išmetamo ŠESD kiekio mažinimo tikslus yra taikoma metodika „nuo bako iki rato“, taip pat taikoma lengvųjų transporto priemonių reglamente (15).
Tokia metodika dar vadinama „išmetimo vamzdžio“ metodika, nes pagal ją atsižvelgiama tik į eksploatuojant transporto priemonę išmetamą CO2, o ŠESD, išmetamos gaminant transporto priemonę arba gaminant degalus ar energiją, reglamentuojamos kitais teisės aktais, pavyzdžiui, ES apyvartinių taršos leidimų prekybos sistema.
Šiame konkrečiame teisės akte atsisakyta atsinaujinančiųjų ir mažai anglies dioksido į aplinką išskiriančių degalų indėlio siekiant laikytis tikslų, nes Komisijos manymu, tai nėra nei ekonomiškai efektyvu, nei veiksminga.
4.
Bendrosios pastabos 4.1.
EESRK palankiai vertina šio reglamento tikslą paspartinti šio sektoriaus dekarbonizaciją ir paskatinti jo struktūrinę pertvarką.
Europos transporto pramonė turi atnaujinti savo kelių transporto priemonių parką, laipsniškai diegdama naujas galios pavaros technologijas (elektrines, vandenilio kuro elementų ir vandeniliu varomų vidaus degimo variklių).
ES turėtų pasinaudoti galimybe tapti netaršios transporto pramonės lydere.
Pokyčiai rodo, kad minėtos technologijos yra perspektyvi ir ekonomiškai efektyvi standartinio naudojimo išeitis trumpųjų, vidutinių ir (palaipsniui) tolimųjų reisų sunkvežimiuose.
4.2.
EESRK pažymi, kad pasiūlyme užsibrėžiami aukštesni tikslai, nei šiuo metu siūlomi Kinijoje, tačiau pasiūlymas neprilygsta Kalifornijoje priimto teisės akto tikslams.
2022 m. birželio mėn. Kinija paskelbė pasiūlymą (4 etapą), kuriuo numatyta iki 2026 m.
15 % sugriežtinti degalų suvartojimo sunkiųjų transporto priemonių sektoriuje normas – tai būtų bendras tikslas visiems transporto priemonių segmentams, ir šiuo nauju etapu bus pakeistas ankstesnis 3 etapas, įgyvendintas 2019 m.
Apskaičiuota, kad 2016 m. patvirtintos JAV 2 etapo normos, taikytinos 2018–2027 m., padės sumažinti CO2 ir degalų sąnaudas, o šios yra įvairios, atsižvelgiant į transporto priemonės tipą, ir svyruoja nuo 16 iki 30 %, palyginti su 2010 m. atskaitos tašku.
Kalifornija, kurios išmetamųjų teršalų normas paprastai perima kitos JAV valstijos, neseniai priėmė teisės aktą, pagal kurį iki 2036 m. turėtų būti pasiektas 100 % visai netaršių sunkvežimių ir autobusų pardavimo tikslas, leidžiant naudoti tik elektrines ir vandenilio kuro elementų transporto priemones.
Be to, JAV nacionaliniame transporto dekarbonizavimo plane (16) netaršiai elektrai, tvariems biodegalams, elektroliziniams degalams ir vandeniliui iš atsinaujinančiųjų energijos išteklių nustatytas papildomas vaidmuo apskritai transporto sektoriuje ir konkrečiai sunkiojo kelių transporto sektoriuje.
4.3.
EESRK pažymi, kad siūlomas reglamentas nebus vienintelė reguliavimo sistema, taikytina šiam sektoriui.
Nors kai kurios valstybės narės kartu su kitomis šalimis (įskaitant Jungtines Amerikos Valstijas) jau įsipareigojo iki 2040 m. (17) pasiekti, kad 100 % parduodamų sunkiųjų transporto priemonių būtų visai netaršios, tikimasi įvairių vietos ir regionų lygmens sprendimų (pvz., draudimų įvažiuoti).
Nors šiomis taisyklėmis gal ir nesiekiama klimato srities tikslų, jos turės įtakos taršių transporto priemonių eksploatavimui ir pelningumui bei bendrosios rinkos veikimui.
4.4.
EESRK pripažįsta, kad reguliavimo paskata yra svarbi pasiūlos politikos priemonė, skatinanti investicijas į visai netaršių transporto priemonių technologijas ir platesnį naudojimą, ir galiausiai kartu su anglies dioksido neišskiriančiais degalais ja bus prisidėta prie visiško sunkiųjų transporto priemonių parko dekarbonizavimo.
Tačiau EESRK mano, kad dėmesį taip pat reikia skirti paklausai ir pagrindinėms reikiamoms sąlygoms, kurioms esant logistikos veiklos vykdytojai turėtų galimybę naudoti visai netaršias transporto priemones.
4.4.1.
Europos automobilių gamintojų asociacijos (ACEA) teigimu, priėmus šį pasiūlymą, visai netaršių transporto priemonių skaičių keliuose reikės gerokai padidinti bent dvejais metais anksčiau, nei numatyta dabar.
Konkrečiai, dėl naujai siūlomo tikslo per mažiau nei septynerius metus reikėtų eksploatuoti daugiau nei 400 000 visai netaršių transporto priemonių, o nuo 2030 m. kasmet reikėtų užregistruoti beveik 100 000 tokių transporto priemonių, o tai reiškia, kad nuo
(15) (16) (17)
2019 m. balandžio 17 d. Europos Parlamento ir Tarybos reglamentas (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (OL L 111, 2019 4 25, p. 13).
DOE/EE-2675, 2023 m. sausio mėn. COP 27: JAV, Ukraina, Airija, Aruba, Belgija, Kroatija, Kiurasao, Dominikos Respublika, Lichtenšteinas, Lietuva pasirašo pasaulinį susitarimo memorandumą ir remia tikslą iki 2040 m. pasiekti, kad 100 proc. parduodamų naujų sunkvežimių ir autobusų būtų visai netaršūs (2022 11 17).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27 (JAV energetikos sekretorius COP 27 susitikime prisiėmė JAV įsipareigojimą siekti nulinio grynojo išmetamo anglies dioksido kiekio visoje planetoje ir kovoti su klimato kaita.)